ریاض احمد خان

ریاض احمد خان (15 مئی 1952  21 اگست 2021) ایک پاکستانی جج تھے جنہوں نے 7 مارچ 2015ء سے 14 مئی 2017ء تک وفاقی شریعت عدالت کے 15 ویں چیف جسٹس کے طور پر خدمات انجام دیں۔ مئی 2014ء میں قانونی خدمات سے ریٹائرمنٹ سے قبل، انہوں نے اسلام آباد ہائی کورٹ کے جج کے طور پر خدمات انجام دیں۔ وہ 1999 ءمیں قومی احتساب بیورو میں ایڈیشنل ڈپٹی پراسیکیوٹر اور خیبر پختونخوا بار کونسل کے رکن کے طور پر تعینات ہوئے۔  انہوں نے 2013 ءمیں اسلام آباد ہائی کورٹ کے قائم مقام چیف جسٹس کے طور پر بھی خدمات انجام دیں۔ 

وہ پاکستان کے لاء اینڈ جسٹس کمیشن کے رکن بھی رہے۔  انہوں نے آل پاکستان ڈیکلیمیشن مقابلہ میں حصہ لیا اور گولڈ میڈل حاصل کرنے والا بن گئے۔ خان  نے21 دسمبر 2010ء کو اسلام آباد ہائی کورٹ کے جج، 8 اگست 2014ء کو وفاقی شریعت کورٹ کے جج اور 7 مارچ 2015ء کو شریعت کورٹ کے چیف جسٹس بنے۔

کیریئر 
ریاض خان نوشہرہ، خیبرپختونخوا میں پیدا ہوئے۔ انہوں نے اپنی تعلیم ایڈورڈز کالج پشاور سے حاصل کی۔  خان نے میٹرک 1968ء میں کیا  انہوں نے 1973ء میں گریجویشن اور 1975ء میں پشاور یونیورسٹی سے پولیٹیکل سائنس میں ماسٹر کی ڈگری حاصل کی۔ انہوں نے پنجاب یونیورسٹی سے قانون کی ڈگری حاصل کی۔ انہوں نے سنٹرل سپیریئر سروسز 1977ء میں کوالیفائی کیا اور اس کے بعد لاہور کے لیے پاکستان ریلوے میں اسسٹنٹ ٹرانسپورٹیشن اور اسسٹنٹ کمرشل آفیسر کے طور پر تعینات ہوئے۔ بعد میں انہوں نے جوڈیشل سروسز آف پاکستان (PCS) کوالیفائی کیا اور بعد ازاں پشاور ، کوہاٹ اور ہری پور اور ڈیرہ اسماعیل خان میں سول جج مقرر ہوئے۔ بعد میں انہوں نے سول جج کے عہدے سے استعفیٰ دے دیا اور قانونی پریکٹس شروع کی۔

1997 ءمیں وہ قومی احتساب بیورو (نیب) میں اسسٹنٹ ایڈووکیٹ جنرل اور پھر ایڈیشنل ڈپٹی پراسیکیوٹر بن گئے جہاں وہ تین سال تک اس عہدے پر رہے۔ جب وہ طالب علم تھے تو شعبہ سیاسیات میں پشاور یونیورسٹی کے صدر منتخب ہوئے۔

حوالہ جات 

ضلع نوشہرہ کی شخصیات
فضلا پنجاب یونیورسٹی لا کالج
فضلا جامعہ پشاور
عدالت عالیہ اسلام آباد کے جج
2021ء کی وفیات
1952ء کی پیدائشیں